Template:2010/LilarojaLetterB/he

דולר, מכתב אהבה, לב שבור.

כשהתנדבתי במשרדי קרן ויקימדיה בסן פרנסיסקו, קראתי הרבה מכתבים שאנשים שלחו כאשר התחלנו את מבצע גיוס התרומות השנתי שלנו.

כשקוראים את אותם מכתבים, מבינים מיד שאנשים לא סתם נותנים את הכסף שלהם, אלא שולחים את אהבתם דרכו. ילד נותן בשמחה את הדולר שהוא מקבל כדמי כיס שבועיים. צ'ק אחר הגיע עם פתק קטן שכתוב בו "אני אוהב את ויקיפדיההההההההה!!!".

לפעמים המכתבים גם קשים לקריאה.

לעולם לא אשכח את המכתב שכתבו הורים שבנם נפטר ממחלה נדירה. הם תרמו לנו כאות תודה על כך שבוויקיפדיה יש ערך שמספר לציבור על קיומה של המחלה שלקחה את חיי בנם.

ויקיפדיה היא דבר שונה לאנשים שונים. יהיה אשר יהיה הקשר האישי שלכם אליה, אתם חלק מקהילה קסומה. יותר מ־400 מיליון אנשים משתמשים בוויקיפדיה ובאתרים הקשורים אליה מדי חודש – שליש מכל האנשים המחוברים לאינטרנט.

זה הזמן בשנה שבו אנשים מכל קהילת ויקיפדיה מתאספים כדי לקיים את המיזם המשותף שלנו עם תרומה של 20 דולר, 30 אירו, 100 שקלים או כמה שהם יכולים לתת כדי לשמור על ויקיפדיה חופשית.

כשם שאנחנו בונים את ויקיפדיה מילה אחרי מילה, כך אנחנו יכולים לשמור עליה בריאה וצומחת תרומה אחר תרומה.

אני מקווה שעכשיו תחליטו גם לשלוח לוויקיפדיה קצת אהבה.

תודה,

לילרוחה, אוליבה, ספרד